- Hindi News
- National
- बंटी बबली बन गोल्ड किटी स्कीम के नाम पर 250 लोगों के लाखों लेकर हुए गायब
बंटी-बबली बन गोल्ड किटी स्कीम के नाम पर 250 लोगों के लाखों लेकर हुए गायब
फरीदाबाद| बंटी-बबलीकी तर्ज पर युवक-युवती शहर के 250 लोगों के करीब 70 लाख रुपए लेकर चंपत हो गए। इन दोनों ने शहर के एक मॉल में ज्वैलरी शोरूम खोला। यहां सस्ता सोना देने के नाम पर गोल्ड किटी स्कीम लांच की। इसके बाद उनके कार्ड बनाए। जब रुपया इकट्ठा हो गया तो शोरूम और अपने मकानों को ताला लगाकर दोनों चंपत हो गए। पीड़ितों ने इस बात की शिकायत सीपी हनीफ कुरैशी से की है। कुरैशी ने मामले की जांच डीसीपी एनआईटी को सौंप दी है। पुलिस को प्रारंभिक जांच में पता चला है कि फरार एक ठग युवक इससे पहले पंजाब, चंडीगढ़ यूपी में भी इस तरह की ठगी की वारदात कर चुका है। महेंद्र सिंह जो सियाराम ज्वैलर्स में 16 दिसंबर 2015 से सेल्स मैनेजर के पद पर कार्यरत हैं ने कुछ लोगों के साथ सीपी को सोमवार को धोखाधड़ी की शिकायत दी। सिटी मॉल में 16 दिसंबर 2015 को सियाराम ज्वैलर्स नाम से एक शोरूम खोला गया था। इसके ऑनर थे वरुण शाह अरोड़ा और प्रियंका कालड़ा। शाह ओमेक्स हाइट्स में रहता था। जबकि प्रियंका ने एनएच-5 में किराए पर घर ले रखा था। इन दोनों ने गोल्ड स्कीम के नाम पर लोगों को बहकाकर एक साल में करीब 250 लोगों का एक ग्रुप बना लिया। लोगों ने 25 हजार के हिसाब से कार्ड बनवाया था। लोगों का करीब 70 लाख रुपया इनके पास इकट्ठा हो गया तो अचानक गायब हो गए। महेंद्र सिंह के मुताबिक 3 मार्च को जब वह शोरूम पर पहुंचे तो वहां ताला लगा मिला। महेंद्र के अलावा ठगी का शिकार हुए लोग सोमवार को सीपी ऑफिस पहुंचे। शिकायत पर जांच शुरू हो गई।
ठग युवक युवती ने गोल्ड किटी स्कीम में निवेश करने के नाम पर खोला था ज्वैलरी शोरूम
tgl_Latn sot_Latn hin_Deva hin_Deva hin_Deva hin_Deva